



PATĒRĒTĀJU STRĪDU RISINĀŠANAS KOMISIJA
Brīvības iela 55, Rīga, LV-1010, tālr. 67388624, fakss 67388634, e-pasts pasts@ptac.gov.lv, www.ptac.gov.lv




[bookmark: _Hlk129357906][bookmark: _Hlk83121370]patērētājs

sabiedrība
[bookmark: _Hlk172731812]Lēmums
par strīdu
Rīgā
[bookmark: _Hlk136345285]2026. gada 23. aprīlī	Nr. 2026/77-psrk
Patērētāju strīdu risināšanas komisija (turpmāk – Komisija) šādā sastāvā:
Komisijas priekšsēdētāja L. Neimane
Komisijas locekļi A. Smagars kā patērētāju interešu pārstāvis un I. Rūtiņš kā komersantu interešu pārstāvis
izskatīja rakstveida procesā strīdu starp patērētāju un sabiedrību saistībā ar iegādātu līguma noteikumiem neatbilstošu automašīnu.
No lietas materiāliem izriet, ka 2025. gada 3. oktobrī patērētājs no sabiedrības iegādājās lietotu automašīnu Opel Astra par 8 500,00 EUR. Pēc automašīnas iegādes tika konstatēts motora defekts – sadales mehānisma piedziņas ķēdes bojājums. Patērētājs 2025. gada 2. novembrī vērsās pie sabiedrības, pieprasot automašīnas remontu vai remonta izmaksu segšanu, norādot, ka defekts tika konstatēts pēc iegādes un par to iegādes brīdī netika sniegta informācija. Defektu konstatēja SIA “Pilna Servisa Līzings”, un paredzamās remonta izmaksas bija 1 511,20 EUR. Sabiedrība piedāvāja daļēju remonta izmaksu segšanu un automašīnas remontu ar ilgāku izpildes termiņu, kam patērētājs nepiekrita. Patērētājs Komisijai lūdz uzlikt sabiedrībai pienākumu novērst defektu vai kompensēt remonta izmaksas.
Sabiedrība lietā ir sniegusi skaidrojumu, norādot, ka automašīna ir lietota prece un ka patērētāja norādītā detaļa pēc savas būtības ir uzskatāma par dilstošu detaļu. Sabiedrība norāda, ka tās un oficiālā ražotāja pārstāvja veiktajās diagnostikās defekts netika konstatēts, tomēr labas gribas nolūkā tika piedāvāts veikt remontdarbus, kuriem patērētājs nepiekrita, pamatojot to ar pārmērīgi ilgu remonta termiņu. Sabiedrība uzskata, ka automašīna nav uzskatāma par līguma noteikumiem neatbilstošu.
Komisija, izvērtējot lietā esošos dokumentus, skaidro, ka šādas ķēdes automašīnā ir uzskatāmas par dilstošām detaļām, kurām katrai ir noteikts kalpošanas laiks atkarībā no nobraukuma un transportlīdzekļa lietošanas paradumiem. Pēc noteikta lietošanas perioda šādas ķēdes ir nomaināmas, un to nodilums pats par sevi nav uzskatāms par ražošanas defektu.
Komisija skaidro, ka iegādes brīdī patērētājs bija informēts par automašīnas vecumu un nobraukumu, līdz ar to patērētājs varēja paredzēt, ka būs nepieciešama dažādu nodilstošo automašīnas detaļu nomaiņa.
Izvērtējot sabiedrības saraksti ar patērētāju, Komisija konstatē, ka sabiedrības izteiktais piedāvājums daļēji segt ķēdes nomaiņas izmaksas ir vērtējams kā saprātīgs risinājums.

Komisija skaidro, ka saskaņā ar Patērētāju tiesību aizsardzības likuma (turpmāk – PTAL) 27. panta pirmo daļu pārdevējs ir atbildīgs par precei konstatētajām neatbilstībām divu gadu laikā no to iegādes brīža, savukārt saskaņā ar PTAL 14. panta pirmās daļas 1.punktu prece uzskatāma par līguma noteikumiem neatbilstošu, ja prece atbilst pārdevēja vai pakalpojuma sniedzēja sniegtajam preces aprakstam, norādītajam preces veidam, daudzumam un kvalitātei, kā arī funkcionalitātei, saderībai, sadarbspējai un citām iezīmēm. 
Komisijas ieskatā automašīna atbilst sabiedrības sniegtajam aprakstam, norādītajam vecumam un nobraukumam, līdz ar to ķēdes nodilums Komisijas ieskatā nav vērtējams kā automašīnas neatbilstība līguma noteikumiem.
Komisija aicina patērētāju apsvērt iepriekš sabiedrības izteiktos piedāvājumus strīda risināšanai.
Ņemot vērā minēto, Komisija, pamatojoties uz Patērētāju tiesību aizsardzības likuma 26.3 panta pirmo daļu, 26.4 panta pirmo un otro daļu, 26.11 panta pirmo daļu, 26.12 panta pirmo daļu, 
	nolemj:
 noraidīt patērētāja prasību.
Saskaņā ar Patērētāju tiesību aizsardzības likuma 26.12 panta piekto daļu Komisijas lēmumam ir ieteikuma raksturs un tas nav apstrīdams vai pārsūdzams.
Šis dokuments ir parakstīts ar drošu elektronisko parakstu un satur laika zīmogu.
Komisijas priekšsēdētāja	L. Neimane

